43. ΑΠΟΦΑΣΙΣ ΥΠΟΥΡΓΟΥ ΣΥΝΤΟΝΙΣΜΟΥ Αριθ.28150/11509 της 3/6 Νοεμ.1976 (ΦΕΚ Β' 1362) Περί μεταφοράς θέσεων των μέχρι τούδε Α' και Β' Κατηγοριών της Εθνικής Στατιστικής Υπηρεσίας της Ελλάδος εις αντιστοίχους Κλάδους ΑΡ κατ’ εφαρμογήν του Νόμ. 434/1976. 1.Μεταφέρονται, αυτοδικαίως από της ενάρξεως της ισχύος του Ν. 434/76 δυνάμει των άρθρων 15, 17 και 40 αυτού, αι κάτωθι τακτικαί οργανικαί θέσεις του Τεχνικού Προσωπικού των μέχρι τούδε Α' και Β' Κατηγοριών της ΕΣΥΕ εις αντιστοίχους Κλάδους ΑΡ του Τεχνικού Προσωπικού αυτής, ως ακολούθως: α)Άπασαι αι τεχνικαί οργανικαί θέσεις του 9ου Κλάδου Πινακογράφων-Στοιχειοθετών-Μονοτυπών του Τεχνικού Προσωπικού της μέχρι τούδε Α' Κατηγορίας, ήτοι: μία (1) θέσεις Εργοδηγού επί βαθμώ 4ω, μία (1) θέσις Υπεργοδηγού επί βαθμώ 5ω και είκοσι (20) θέσεις ΠινακογράφωνΣτοιχειοθετών-Μονοτυπών επί βαθμοίς 9ω έως 6ω εν συνόλω είκοσι δύο (22), μεταφέρονται εις τον Κλάδον ΑΡ9 Πινακογράφων – Στοιχειοθετών - Μονοτυπών του Τεχνικού Προσωπικού. β)Μία (1) τακτική οργανική θέσις εκ των επί βαθμοίς 8ω έως 6ω ενιαίων θέσεων του 5ου Κλάδου Μηχανοτεχνιτών του Τεχνικού Προσωπικού της μέχρι τούδε Β' Κατηγορίας μεταφέρεται εις τον Κλάδον ΑΡ5 Μηχανοτεχνιτών του Τεχνικού Προσωπικού, μειουμένων κατά μίαν (1) θέσιν των υφισταμένων προ της ισχύος του Ν. 434/76 αντιστοίχων θέσεων του Κλάδου ΜΕ5 Μηχανοτεχνιτών του Τεχνικού Προσωπικού. Η παρούσα δημοσιευθήτω δια της Εφημερίδος της Κυβερνήσεως. 